Մարկո Կոխ

Մարկո Կոխ (, ), գերմանացի լողորդ, որը մասնագիտացված է բրաս լողում։ 2015 թվականի աշխարի չեմպիոն։

Կենսագրություն 
Ծնվել է Գերմանիայի Դարմշտադտ քաղաքում։ Առաջին անգամ հայտնի է դարձել Դեբրեցենում կայացած 2012 թվականի Եվրոպայի ջրային մարզաձևերի առաջնությունում։ Մասնակցել է 200 մետրանոց բրասում։ Առաջին ռաունդում լողալով տարածությունը 2։12,48 րոպեում՝ գրավել է 3-րդ տեղը և անցել կիսաեզրափակիչ։ Կիսաեզրափակչում լողալով 2:10,92 րոպեում գրավել է 2-րդ ընդհանուր տեղը և դուրս է եկել եզրափակիչ։ Եզրափակիչում լողալով 2:09,26 րոպեում՝ շահել է արծաթե մեդալ։

Մասնակցել է Բարսելոնայում կայացած 2013 թվականի Եվրոպայի ջրային մարզաձևերի առաջնությունում։ Լողացել է բրասի 200 մետրանոց հեռավորությունում։ Առաջին ռաունդում լողալով 2:09,39 րոպեում զբաղեցրել է առաջին ընդհանուր տեղը և դուրս է եկել կիսաեզրափակիչ։ Կիսաեզրափակչում լողալով 2:08,61 րոպեում զբաղեցրել է 2-րդ հորիզոնականը և անցել է եզրափակիչ։ Եզրաթակիչ փուլում լողալով 2:08,54 րոպե՝ նվաճել է արծաթե մեդալ։

2014 թվականին Բեռլինում կայացած ջրային մարզաձևերի Եվրոպայի տնային առաջնությունում ոսկե մեդալ է նվաճել 200 մետրանոց բրասում։ Առաջին ռաունդում, լողալով 2:09,11 րոպե, գրավել է ընդհանուր առաջին տեղը և դուրս է եկել կիսաեզրափակիչ։ Կիսաեզրափակչում լողալով 2:08,83 րոպեում՝ գրավել է երկրորդ տեղը և անցել է եզրափակի։ Եզրափակիչ փուլը լողալով 2:07,47 րոպեում նվաճել է ոսկե մեդալ և սահմանել է Եվրոպայի առաջնությունների ռեկորդ։

Մասնակցել է 2015 թվականի ջրային մարզաձևերի աշխարհի առաջնությանը Կազանում։ Նա լողացել է 200 մետրանոց բրասում։ Առաջին ռաունդում, լողալով 2:09,12 րոպեում, գրավել է ընդհանուր առաջին տեղը և դուրս եկել կիսաեզրափակիչ։ Կիսաեզրափակչում, լողալով 2:08,34 րոպեում, գրավել է ընդհանուր երկրորդ տեղը և դուրս եկել եզրափակիչ։ Եզրափակչում, լողալով 2:07,76 րոպեում, նվաճել է առաջին ոսկե մեդալը աշխարհի առաջնություններում։

Ծանոթագրություններ 

Գերմանացի լողորդներ